Source: http://docplayer.fi/44761430-Alastaron-tuulipuistohankkeen-lepakko-ja-kehraajaselvitys.html
Timestamp: 2019-12-14 02:04:34+00:00
Document Index: 17695031

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

ALASTARON TUULIPUISTOHANKKEEN LEPAKKO- JA KEHRÄÄJÄSELVITYS - PDF Free Download
Download "ALASTARON TUULIPUISTOHANKKEEN LEPAKKO- JA KEHRÄÄJÄSELVITYS"
1 ALASTARON TUULIPUISTOHANKKEEN LEPAKKO- JA KEHRÄÄJÄSELVITYS Thomas Lilley, Biologi, FT JOHDANTO 2 2 LEPAKOIDEN SUOJELU 2 3 LEPAKOIDEN EKOLOGIAA LYHYESTI 2 4 AINEISTO JA MENETELMÄT 3 5 TULOKSET JA ARVIOINTI Lepakoille tärkeät alueet Luokka I: Lisääntymis- ja levähdyspaikat Luokka II: Tärkeät ruokailualueet ja siirtymäreitit Luokka III: Muut lepakoiden käyttämät alueet 8 6 YHTEENVETO 8 7 VIITTEET 9 1
2 1 JOHDANTO Tässä raportissa arvioidaan onko Alastaroon suunnitellulla tuulivoimapuistoalueella lepakoille ja kehrääjille merkittäviä levähdys tai lisääntymispaikkoja, ruokailu tai siirtymäreittejä tai muita lepakoiden ja kehrääjien käyttämiä alueita. Alueen arviointi on tehty karttoja tarkastelemalla sekä vierailemalla alueella kolme kertaa lepakoita ja kehrääjiä havainnoiden. Selvitysalue sijaitsee Loimaan kunnassa, Alastarolla Ritaninkorvessa. 2 SUOJELU Kaikki Suomessa tavattavat lepakkolajit ovat rauhoitettuja. Kaikki lepakkolajimme kuuluvat EU:n Luontodirektiivin liitteen IV (a) lajilistaan ja Luonnonsuojelulain 49 :n mukaan lepakoiden lisääntymis- ja levähdyspaikkojen hävittäminen ja heikentäminen on kiellettyä. Näitä ovat lisääntymispaikat, muut kesä-, kevät- ja syysaikaiset päiväpiilot sekä talvehtimispaikat. Ripsisiippa (Myotis nattereri) on Suomessa arvioitu erittäin uhanalaiseksi (EN) lajiksi ja pikkulepakko (Pipistrellus nathusii) vaarantuneeksi (VU) uusimman, vuonna 2010 valmistuneen uhanalaisuusarvioinnin mukaan 1. Tämän lisäksi Suomi on osapuolena Euroopan lepakoidensuojelusopimuksessa (EUROBATS 1999). Sopimus velvoittaa osapuolimaita huolehtimaan lepakoiden suojelusta lainsäädännön kautta sekä tutkimusta ja kartoituksia lisäämällä. EUROBATS- sopimuksen mukaan osapuolimaiden tulee pyrkiä säästämään lepakoille tärkeitä ruokailualueita sekä siirtymä- ja muuttoreittejä 2. Kehrääjäkanta on arvioitu Suomessa elinvoimaiseksi (4000 paria), tosin laji on taantunut viime vuosikymmeninä ja kuuluu silmälläpidettäviin lajeihin. Kehrääjä on rauhoitettu. 3 LEPAKOIDEN JA KEHRÄÄJÄN EKOLOGIAA LYHYESTI Maassamme on havaittu tähän mennessä 13 lepakkolajia. Kaikki meillä tavattavat lepakot kuuluvat pienlepakkojen (Microchiroptera) aitolepakkojen (Vespertilionidae) heimoon. Kaikki Suomessa tavattavat lepakkolajit käyttävät ravinnokseen hyönteisiä, lähinnä pieniä surviaissääskiä, vesiperhosia, yöllä lentäviä mittareita ja pieniä kovakuoriasia. Lajeillamme on 2
3 voimakasta sukupuolten välistä jakautumista etenkin kesän aikana: naaraslepakot muodostavat lisääntymisyhdyskuntia, joissa ne synnyttävät ja huolehtivat poikasistaan. Joillain lajeilla, kuten vesisiipalla (Myotis daubentonii) yhdyskunnat eivät ole sidottuna yhteen päiväpiiloon koko pesintäkauden ajaksi, vaan vaihtavat paikkaa säännöllisesti, 3-4 vuorokauden välein, luultavasti loistaakan kasvaessa päiväpiilossa liian suureksi. Yksilöillä saattaa olla tiedossa tusinan verran sopivia piilopaikkoja kotireviirillään. Erityisesti kantaville ja imettäville naaraille hyvät saalistusalueet päiväpiilon lähellä ovat tärkeitä. Monilla lajeilla naaraat valtaavat paremmat ruokailureviirit ja päiväpiilot niiden läheisyydessä 3. Yhdyskunnat hajaantuvat loppukesällä poikasten itsenäistyessä. Urokset liikkuvat kesäisin useimmiten yksittäin tai pieninä ryhminä. Sopivia päiväpiiloja löytyy rakennuksista, puiden koloista tai muista suojaisista ja lämpimistä paikoista. Loppukesällä lepakot yleensä levittäytyvät tasaisemmin erilaisiin ympäristöihin. Jotkin lajit tarvitsevat myös suojaisia kulkureittejä päiväpiilojen ja saalistusalueiden välillä. Kaikki Suomessa tavattavat lajit siirtyvät syksyisin horrostamaan talven yli, osa jää Suomeen ja osa muuttaa Keski- Eurooppaan. Kehrääjä on heimonsa (Caprimulgidae) ainoa edustaja Suomessa. Se pesii Etelä- ja Keski- Suomessa ja muuttaa talvehtimaan elo- syyskuussa talvehtimaan Afrikkaan. Saapuessaan toukokuussa kehrääjä asettuu pesimään kuiville, harvapuustoisille männikköseuduille. Poiketen monista muista linnuista, kehrääjä ei rakenna varsinaista pesää, vaan munii maahan kesäkuun puoliväliin mennessä. Poikaset osaavat lentää jo kaksiviikkoisina, mutta saalistavat vasta 4-5 viikon ikäisinä. Kehrääjä syö suurelta osin samaa ravintoa kuin lepakotkin; yöperhosia ja muita yöllä lentäviä hyönteisiä. Lepakoiden tapaan myös kehrääjät saattavat vaipua horrokseen säästääkseen energiaa jos ravintoa ei ole saatavilla esimerkiksi sateen tai kylmän rintaman aikana. 4 AINEISTO JA MENETELMÄT Kartoitus- ja arviointialue on esitetty Kartalla 1. Alue tarkasteltiin etukäteen maastokartan ja ilmakuvien perusteella. Tässä vaiheessa alueelta määritettiin silmämääräisesti lepakoille mahdollisesti sopivat elinalueet, joihin kiinnitettäisiin erityistä huomiota kartoitusöinä. Kartoitusyöt olivat 26.6., ja Sääolosuhteet olivat kartoitusöinä lepakoille saalistukselle otollisia (lämpötila yli 8 C sekä kartoituksen alussa, että päättyessä, tuuli < 2 ms, ei sadetta). 3
4 Alueella käyntiä suunniteltaessa pyrittiin ottamaan huomioon lepakoille ja kehrääjille tärkeät saalistusalueet sekä mahdolliset levähtämis- ja lisääntymispaikat. Lepakoille näitä ovat asuinrakennukset ja vanhat metsiköt ja yksittäiset vanhat haavat/männyt. Saalistusalueina saattavat toimia pienet vesistöt, pienaukot (esim. talojen pihat) sekä sopivan sulkeutuneet, holvimaisen rakenteen omaavat metsätiet. Metsätiet ovat usein lepakoiden suosimia reittejä päiväpiiloilta saalistusalueille ja ovat erityisesti pohjanlepakoilla ja viiksisiippalajeilla saalistuskäytössä latvuston avonaisuudesta riippuen. Kehrääjät vaativat saalistukseen riittävästi lentotilaa. Usein niitä havaitsee lepäämässä öisin metsäteillä tai saalistamassa avoimien metsäteiden päällä ja reunoilla sekä harvaan kasvavissa metsiköissä ja joutomailla. Kartoitus suoritettiin jalan käyttäen apuna kiikareita, GPS:ää ja ultraäänitallenninta (Wildlife Acoustics EM- 3). Kartoituksen ja arvioinnin perusteena on käytetty julkaistua tieteellistä materiaalia Suomessa esiintyvien lepakoiden elinympäristövalinnasta 4 8 ja ohjeina Suomen lepakkotieteellisen yhdistyksen laatimia kartoitusohjeita 9. Kartoitusreitistö on merkitty karttaan 1. 4
5 Kartta 1.Kartoitusalue ja kartoitusreitti (punainen). 5 TULOKSET JA ARVIOINTI Alue on kokonaisuudessaan sekä kehrääjille että lepakoille ruokailu- ja levähdyspaikkojen suhteen keskinkertainen. Kehrääjä on alueella harvalukuinen. Alueelta tavattiin kahta lepakkolajia, mutta lukumäärät olivat alhaisia. Alueen metsä on pääasiassa kohtalaisen nuorta harventamatonta tai harvennettua monokulttuurista talousmetsää tai peltoa, joka ei tarjoa lepakoille niiden vaatimia päiväpiiloja eikä ylläpidä monipuolista ja rikasta hyönteisfaunaa, jota molemmat, sekä kehrääjä että lepakot käyttävät ravinnokseen. Myös vesistöjen puuttuminen alueelta heikentää lepakoiden viihtyvyyttä alueella. Havainnot esitetty taulukossa 1. Taulukko 1. 5
6 PVM AIKA LAJI LAT LON :06 Pohjanlepakko :12 Pohjanlepakko :32 Pohjanlepakko :05 Viiksisiippalaji :33 Pohjanlepakko :52 Pohjanlepakko :45 Pohjanlepakko :14 Pohjanlepakko :38 Viiksisiippalaji :40 Kehrääjä :55 Pohjanlepakko :00 Kehrääjä :15 Pohjanlepakko :33 Viiksisiippalaji :02 Kehrääjä :30 Pohjanlepakko :40 Pohjanlepakko :02 Pohjanlepakko :27 Pohjanlepakko :43 Viiksisiippalaji :52 Pohjanlepakko :20 Viiksisiippalaji :52 Pohjanlepakko :13 Pohjanlepakko :20 Pohjanlepakko :42 Pohjanlepakko LEPAKOILLE TÄRKEÄT ALUEET Alueiden arvo lepakoille luokitellaan Suomen lepakkotieteellisen yhdistyksen antaman ohjeistuksen mukaan 9 : Luokka I: Lisääntymis- tai levähdyspaikka. Hävittäminen tai heikentäminen luonnonsuojelulaissa kielletty. Luokka II: Tärkeä ruokailualue tai siirtymäreitti. Maankäytössä huomioitava alueen arvo lepakoille (EUROBATS sopimus). Luokka III: Muu lepakoiden käyttämä alue. Maankäytössä mahdollisuuksien mukaan huomioitava alueen arvo lepakoille. 6
7 5.2.1 Luokka I: Lisääntymis- ja levähdyspaikat Lepakoiden lisääntymis- ja levähdyspaikat voivat sijaita muun muassa talojen vinteillä ja välikatoissa. Luonnossa piilopaikat voivat sijaita esimerkiksi puunkoloissa, kaarnan alla ja halkeamissa. Alueella ei sen laajuudesta huolimatta ole lepakoille sopivia lisääntymis- ja levähdyspaikkoja joitain vanhempia haapoja lukuun ottamatta. Suurin osa lepakkolajeistamme viihtyvät ihmisten rakennuksissa ja niihin muodostuu usein etenkin pohjanlepakoiden lisääntymisyhdyskuntia. Alueella ei ole lämmittämätöntä metsästysmajaa lukuun ottamatta rakennuksia, joissa lepakot viihtyisivät. Heinä- elokuussa näkyy myös usein emojen perässä lentäviä poikasia, joita ei kuitenkaan kartoitusalueella havaittu Luokka II: Tärkeät ruokailualueet ja siirtymäreitit Alueella havaittiin kahta lepakkolajia/lajiparia. Lajipari viittaa viiksiippalajeihimme, isoviiksisiippaan ja viiksisiippaan, joita ei voi äänen perusteella erottaa toisistaan. Niiden tunnistaminen vaatii pyydystämisen ja morfologisen tunnistuksen. Nämä on siis yhdistetty tuloksissa viiksisiippalajiksi. Viiksisiippalajit ruokailevat mielellään suojaisilla, holvimaisen rakenteen omaavilla metsäteillä, joita alueella on verrattain vähän. Pohjanlepakoita tavattiin etenkin avoimilla teillä (Taulukko 1). Suojaisat tiet toimivat myös lepakoiden siirtymäreitteinä niiden siirtyessä päiväpiiloilta ruokailualeille, etenkin siipoilla. Alueelta ei kuitenkaan voi nimetä tärkeitä ruokailualueita, sillä niitä ei erikseen havaittu. Kaikki havainnot tehtiin yksittäisistä eläimistä, eikä suosittuja monen yksilön käyttämiä ruokailupaikkoja havaittu. Havainnot esitetty kartalla 2. 7
8 Kartta 2. Lepakko- ja kehrääjähavainnot kartoitusalueella. Pohjanlepakot (punaiset ympyrät), viiksisiippalajit (siniset ympyrät) ja kehrääjät (ruskeat ympyrät). Ympyröiden ulkoreuna ilmaisee ajankohdan (vihreä = kesäkuu, magenta = heinäkuu ja musta = elokuu) Luokka III: Muut lepakoiden käyttämät alueet Ei havaittu. 6 YHTEENVETO Alue ei ylläpidä monimuotoista lepakkoyhteisöä. Myös kehrääjähavainnot olivat harvalukuisia. Alueen talouskäyttö ojitettuine monokulttuurimetsineen ja avohakkuineen ei luo lepakoille sopivia elinympäristöjä lisääntymiseen tai ruokailuun. Etenkin erilaisten vesistöjen, vanhojen kolopuiden ja rakennusten puute pitävät lepakkotiheydet matalina. Kehrääjien 8
9 kannalta alue ei ole kovinkaan sopiva. Talousmetsät ovat suurimmaksi osaksi liian tiheitä ja avohakkuilla kehrääjät eivät viihdy. Alueen pari kallioisempaa, puustoltaan harvempaa seutua sekä jättömaata ovat kelvanneet tällä alueella kehrääjille. Nuoria kehrääjiä ei näkynyt, kuten ei myöskään lepakon poikasia, eli nämä lajit eivät lisäänny alueella. Tuulivoimalapuiston rakentaminen ei todennäköisesti tule vaikuttamaan alueen kehrääjien ja paikallisten lepakoiden elinolosuhteisiin merkittävästi. 7 VIITTEET 1. Rassi, P., Hyvärinen, E., Juslén, A. & Mannerkoski, I. Suomen lajien uhanalaisuus Punainen kirja Erillisjulkaisu, (Ympäristöministeriö ja Suomen ympäristökeskus, 2010). 2. Kyheröinen, E.- M., Osara, M. & Stjernberg, T. Agreement on Conservation of Bats in Europe. Update to the national implementation report of Finland,. Inf.EUROBATS.MoP5.19. (2009). 3. Senior, P., Butlin, R. & Altringham, J. Sex and segregation in temperate bats. Proc. R. Soc. B- Biol. Sci. 272, (2005). 4. Dejong, J. Habitat Use, Home- Range and Activity Pattern of the Northern Bat, Eptesicus- Nilssoni, in a Hemiboreal Coniferous Forest. Mammalia 58, (1994). 5. Johansson, M. & DeJong, J. Bat species diversity in a lake archipelago in central Sweden. Biodivers. Conserv. 5, (1996). 6. Wermundsen, T. & Siivonen, Y. Foraging habitats of bats in southern Finland. Acta Theriol. (Warsz.) 53, (2008). 7. Wermundsen, T. & Siivonen, Y. Seasonal variation in use of winter roosts by five bat species in south- east Finland. Cent. Eur. J. Biol. 5, (2010). 8. Dietz, C., Nill, D. & Helversen, O. V. Handbook of the Bats of Europe and Northwest Africa. (A & C Black Publishers Ltd, 2009). 9. SLTY. Suomen lepakkotieteellinen yhdistys ry:n suositus lepakkokartoituksista luontokartoittajille, tilaajille ja viranomaisille ( (2011). at < 9